D Reformation het d Sälbstverantwortlichkeit vom Einzelne vor Gott und d Ufhebig vo de Chlöster im Kanton Züri brocht. Dr Zähnt het dur das si eigetligi Berächtigung verlore, aber er isch under em Reformator Ulrich Zwingli nit ufghobe worde, und isch em wältlige Fraumünsteramt und eso dr Stadtkasse zuegflosse. Die Stüür, wo d Stadtbevölkerig nit zahlt het, het bi vile Usenandersetzige zwüsche Stadt und Landschaft für Zündstoff gsorgt, so im Stäfner Handel 1794/95.